ધારીનાં ખીસરી ગામમાં ઘુસી એક સાથે આઠ સાવજોનાં ટોળાએ બજારમાં આંટા મારી એક વાછરડાનું મારણ કરતા ગામ લોકો ભયથી ફફડી ઉઠયા છે. ધારી તાલુકાનાં ખીસરી ગામે આજે વહેલી સવારે એક સાથે આઠ સાવજોનું ટોળુ ધસી આવ્યું હતું. સવારે સાવજો મારણની શોધમાં નીકળ્યા હતાં. પરંતુ સીમમાં ક્યાંય મારણ ન મળતા સાવજોનું ટોળુ ગામમાં ઘુસી ગયુ હતું. સાવજોએ ગામની બજારમાં નિરાંતે આંટા માર્યા હતા અને બાદમાં એક વાછરડીને ફાડી ખાધી હતી.